 Diyaarada Air Arabia,oo shalay subax soo cago dhigatay Magaalada Hargeysa, iyadoo ka soo kicitintay Magaalada Shaariqa ee Imaaraadka Carabta, ayaa munaasibad si weyn loo soo agaasimay oo lagu qabtay Madaarka Magaalada Hargeysa, ayaa waxa ka qayb galay Madaxweyne ku xigeenka Somaliland,Wasiiro, Madaxda Xisbiyada Qaranka, Masuuliyiinta Shirkada Diyaaradaha ee Air Arabia iyo marti sharaf tiro badan, waxaana ugu horeyn halkaas ka hadlay Wakiilka Somaliland ee Shirkadan Cabdisalaan Xaaji Axmed,waxaanu sheegay inay farxad weyn u tahay inay Somaliland xafiis ka furtaan, duulimaadyana ka bilabaan, waxaanu tilmaamay in duulimaadka diyaaradan ee dalku inay dad wax badan u fududayn doonto,waxaanu yidhi Farxad weyn bay noo tahay tiimkayga Air Arabia, oo ay noo soo dhawaadan, oo insha allaah ka bilaabi doona duulimaad laba cisho, wiigi Hargeysa,Maamulka joogana aad iyo aad baan u salaamayaa, Dawladuna aad bay noo soo dhaweeysay, Wasiirka iyo dadkii nala shaqeeynayey 